Дзякуючы ўніфікацыі ў рамках Еўрапейскай прасторы вышэйшай адукацыі (супастаўныя ступені і праграмы, крэдытна-модульная і шматузроўневая сістэма навучання, акадэмічная мабільнасць, кантроль якасці, прызнанне дыпломаў і г.д.), у Еўропе сеткавая форма вышэйшай адукацыі атрымала шырокае развіццё. Сёння ўжо лічыцца звычайнай практыкай, што студэнт, паступіўшы, напрыклад, ва ўніверсітэт у Мадрыдзе, хоць бы адзін семестр будзе вучыцца ва ўніверсітэце Берліна, Парыжа ці ў іншым горадзе, у іншай краіне. У Беларусі сеткавая форма цяпер таксама на парадку дня. Але наколькі наша вышэйшая школа гатова да яе рэалізацыі? Пра гэта мы гаворым з прарэктарам па вучэбнай рабоце і адукацыйных інавацыях БДУ, доктарам юрыдычных навук, прафесарам Вольгай Іванаўнай ЧУПРЫС.